D’acord amb el Col•lectiu de Treballadors/es de BOCATTA, fem públic el següent comunicat, que enviem a la direcció de l’empresa:

RRHH@PansAndCompany.com
PansAndCompany@PansAndCompany.com

Cridem també a tothom a enviar-hi comunicats en termes semblants, amb còpia a:

comite@comitebocata.com i
xarxacontratancaments@moviments.net

-----------------------------------------------------------------------------

READMISSIÓ  DE  MOHAMED  I  COMPLIMENT  DEL  CONVENI  COL.LECTIU

Des de la Xarxa Solidària contra els Tancaments i la Precarietat, volem
denunciar l’acomiadament del company Mohamed, membre del comitè d’empresa
de BOCATTA, en un acte de la més pura represàlia sindical. L’empresa ha
acomiadat el company per defensar els drets dels treballadors/es de
BOCATTA i per informar-los dels seus drets a través de la pàgina web del
comitè d’empresa (www.comitebocata.com)

EXIGIM LA IMMEDIATA READMISSIÓ DE MOHAMED i fem nostra la seva lluita
contra les pèssimes condicions laborals i sindicals dels treballadors i
treballadores de BOCATTA, que pateixen l’incompliment sistemàtic del
conveni (començant per la jornada de 8 hores, ja que es veuen obligats a
treballar una hora més ¡sense cobrar!), el treball precari, la vulneració
dels drets sindicals més elementals i la repressió dels seus representants
més lluitadors i més honestos.

Barcelona, gener de 2007-01-18

Xarxa Solidaria contra els Tancaments i la Precarietat